Ehdotus EUROOPAN PARLAMENTIN JA NEUVOSTON ASETUS liittymistä valmistelevasta tukivälineestä annetun neuvoston asetuksen (EY) N:o 1085/2006 muuttamisesta /* COM/2012/0329 final - 2012/0159 (COD) */





PERUSTELUT 1. Tausta Maaliskuun 1 ja 2 päivänä 2012 kokoontunut Eurooppa-neuvosto hyväksyi neuvoston 28. helmikuuta 2012 tekemät laajentumista ja vakautus- ja assosiaatioprosessia koskevat päätelmät ja päätti myöntää Serbialle ehdokasmaan aseman. Komissio ehdottaa sen vuoksi neuvostolle ja Euroopan parlamentille liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006[1] muuttamista Serbian siirtämiseksi mahdollisten ehdokasmaiden luettelosta (liite II) ehdokasmaiden luetteloon (liite I). Voimassa olevat aiemmat säännökset Euroopan parlamentin ja neuvoston asetus (EU) N:o 540/2010[2], annettu 16 päivänä kesäkuuta 2010, ja Euroopan parlamentin ja neuvoston asetus (EU) N:o 153/2012[3], annettu 15 päivänä helmikuuta 2012, liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 muuttamisesta. 2. Intressitahojen kuuleminen ja asiantuntijatiedon käyttö Komissio on toteuttanut sisäisen kuulemisen. Ulkopuolisten asiantuntijoiden käyttö ei ollut tarpeen. Vaikutusten arviointi Ei sovelleta. 3. ehdotuksen oikeudellinen sisältö Ehdotetun toimen lyhyt kuvaus: yksi muutos liittymistä valmistelevasta tukivälineestä 17 päivänä heinäkuuta 2006 annettuun neuvoston asetukseen (EY) N:o 1085/2006. Serbia siirretään mahdollisten ehdokasmaiden luettelosta (liite II) ehdokasmaiden luetteloon (liite I) Eurooppa-neuvoston maaliskuun 1 ja 2 päivänä 2012 tekemän päätöksen mukaisesti. Oikeusperusta Euroopan unionin toiminnasta tehdyn sopimuksen 212 artiklan 2 kohta. Toissijaisuusperiaate Ei sovelleta. Suhteellisuusperiaate Ei sovelleta. Sääntelytavan valinta Ehdotettu sääntelytapa: neuvoston asetuksen muuttaminen. Muut sääntelytavat eivät soveltuisi seuraavasta syystä: asetusta on muutettava asetuksella. 4. talousarviovaikutukset Tästä toimenpiteestä ei aiheudu lisämenoja. 5. Lisätiedot Yksinkertaistaminen Ei sovelleta. 2012/0159 (COD) Ehdotus EUROOPAN PARLAMENTIN JA NEUVOSTON ASETUS liittymistä valmistelevasta tukivälineestä annetun neuvoston asetuksen (EY) N:o 1085/2006 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 212 artiklan 2 kohdan, ottavat huomioon Euroopan komission ehdotuksen[4], sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, noudattavat tavallista lainsäätämisjärjestystä, sekä katsovat seuraavaa: (1) Liittymistä valmistelevasta tukivälineestä 17 päivänä heinäkuuta 2006 annetussa neuvoston asetuksessa (EY) N:o 1085/2006[5] säädetään tuesta, jota unionin jäseneksi tuloa silmällä pitäen annetaan ehdokasmaille ja mahdollisille ehdokasmaille niiden asteittain lähentyessä Euroopan unionin normeihin ja politiikkoihin, mitkä käsittävät tarpeen mukaan myös unionin säännöstön. (2) Neuvoston asetuksessa (EY) N:o 1085/2006 tehdään selvä ero ehdokasmaiden ja mahdollisten ehdokasmaiden välillä. (3) Maaliskuun 1 ja 2 päivänä 2012 kokoontunut Eurooppa-neuvosto hyväksyi neuvoston 28 päivänä helmikuuta 2012 tekemät laajentumista ja vakautus- ja assosiaatioprosessia koskevat päätelmät ja päätti myöntää Serbialle ehdokasmaan aseman. (4) Sen vuoksi asetusta (EY) N:o 1085/2006 olisi muutettava, OVAT HYVÄKSYNEET TÄMÄN ASETUKSEN: 1 artikla Muutetaan asetus (EY) N:o 1085/2006 seuraavasti: (1) Lisätään liitteessä I Montenegroa koskevan kohdan jälkeen kohta seuraavasti: ”— Serbia”. (2) Korvataan liitteessä II kohta ”— Serbia, Kosovo mukaan luettuna(1) [(1) YK:n turvallisuusneuvoston päätöslauselman 1244 määritelmän mukaisesti]” seuraavasti: ”— Kosovo* [* Tämä nimeäminen ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.]” 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 210, 31.7.2006, s. 82. [2] EUVL L 158, 24.6.2010, s. 7. [3] EUVL L 58, 29.2.2012, s. 1. [4] EUVL C , , s. . [5] EUVL L 210, 31.7.2006, s. 82.